
Yr hwna hunodd yn yr Arglwydd, Ebrill, lleg, 1849. 
Wedi bod dros 56 mlynedd yn aelod diargyhoedd o 
| gyfundeb y Bedyddwyr. 





““Ac mi a glywais lef o'r nef, yn dywedyd wrthyf, Ysgrifena, 
Gwyn fyd y meirw y rhai sydd yn marw yn yr Arglwydd, o 
hyn allan, medd yr Ysbryd, fel y gorphwysont oddiwrth eu 
llafur; a'u gweithredoedd sydd yn eu canlyn hwynt.” 

1 Pan ddaeth y newydd hwn, 
Myfyrio wnes fel hyn, 
Am Dafydd John fy anwyl frawd, 
Ei fod ef wedi myn'd, 
I'r byd a'i enw cartre'r saint 
| I feddu braint y.plant, 
| Mewn cerbyd brâf o gariad Orist, 
| I orphwys gydâ'r saint. 

2 Bu yma ar y llawr, 

Flyneddoedd aml ri', 

Yn filwr da i Iesu Grist, 
Yn gwisgo'r arfau cu ; 

Dysgu ereill fydda'i waith— 
Fe hoffai hyn bob awr, 

Gwylied a gweddio'n daer, 
O flaen yr orsedd fawr. 


9 Dafydd ble'r est ti, 
I maes o'n gafael ni ? 
Gyfaill mad rho' i mi glyw, 
Beth yw dy helynt di? 
Mi es i dŷ fy Nhad, 
Ar hyd rhinweddau'r gwa'd, 
Mi ganaf mwy am farwol glwy', 
Mi ddysgaisiaith y wlad. 
4 Gwasnaethodd yn Nghroesparc, 
Yn ffyddlon gydâ charc, 
Gan anog pawb i wylio'r pyrth, 
Rhag ofn brathai'r sarff ; 
Ar bwys yr arch fe gafodd barch, 
Yn selog yn ei swydd, 
Yn ddiacon da, gwnaeth ei waith, 
Canmolwn ef yn rhwydd. 


5 Er maint ei ddefnydd ef, 
Daeth angeu cryf a'i gledd, 

Yn llym ei fîn i dori'r dyn 
I lawr i waelod bedd ; 
O ran ei gorff mae yn y pridd, 
A'r ysbryd gydâ Duw, 
Yn meddu ar y gwynfyd pur, 
Ddymunodd ynddo fyw. 
Fel mamaeth idd eu phlant, 
Bu ef yn eglwys Dduw, 
Yn porthi'r praidd â didwyll laeth, 
Dan nawdd a gras ei Dduw ; 
Rhodd gyngor da mewn bywyd hardd, 
Dilynwn ninau 'i ôl, 
Mewn duwiol daith gwnawn ein gwaith— 
Mae Dafydd wrth ei fodd. 


Rhyw Sabboth gydâ ni, FN 
Yn Penuel fe fu, : 

Darllenai'r gair am Fachgen Mair, 
Yn troi y dŵr yn win ; 

Yr oedd yn dda dan Ysbryd Duw, 
Rhown foliant am y gwaith, 

Mae'n canu'n bêr i'n Harglwydd nêr, 
I dragywyddoldeb maith. 

Mae galar gydâ ni, 
Gwaith colli un mor gu; 

Nac wylwch ddim am beth fel hyn, 
Mae ef yn canu fry, 

Uwchlaw y sêr y'ngwlad yr hedd, 
Yn siriol gydâ'r saint, 

Trwy waed.yr Oen fu ar y pren, 
Daeth ef i feddu'r fraint. 


9 Uchel iawn yw ei fraint, 
Gŵr ffyddlon fu'n y ffydd, 
Mae yn meddu teyrnas Dduw, 
A byw yn ngolau'r dydd, 
Y'ngwres yr haul tu draw i'r bedd, 
I maes o gyraedd haint, 
Heb bechod idd ei flino mwy, 
Caiff orphwys gydâ'r saint. 
10 Dymunwn idd ei blant, 
I feddu dwyfol ras, 
Ofni Duw tra b'ont hwy byw 
Ar wyneb daear lâs ; 
Ceisiwch ef—mae idd ei gael, 
O diolch byth am hyn, 
Mae Duw yn rhâd yn iawn ei Fab, 
Yn rhoddi fel y myn. 





CAERDYDD: ARGRAFFWYD GAN w. OWEN, 

